open-index/open-wikipedia-markdown huggingface dataset:
Circuito Interior

**Circuito Interior** (spansk for «Indre ring»), offisielt **Circuito Interior Bicentenario**, er en 42 kilometer lang motorvei som går i en sirkel rundt de sentrale delene av Mexico by. Den første delen av den ble åpna 3. juni 1961, og gikk de åtte kilometerne mellom Benito Juárez internasjonale lufthavn og Monumento a La Raza. Veien var en del av den urbanistiske reformen til den daværende borgermesteren Ernesto Uruchurtu. De østlige og vestlige delene av ringveien sto ferdige i 1976. En stor del av den følger løpa til de rørlagte elvene Río Churubusco og Río de la Piedad. Veien fikk tillegget *Bicentenario* i navnet etter ei omfattende renovering i 2010. Byen har også en ytre ringvei, Anillo Periférico.

## Navn
De ulike delene av Circuito Interior har egne navn:
* Boulevard Puerto Aéreo (fra Avenida Puerto México til Avenida Fray Servando Teresa de Mier)
* Avenida Río Consulado (fra Avenida Puerto México til Insurgentes Norte)
* Paseo de las Jacarandas (fra Insurgentes Norte til Ricardo Flores Magón)
* Avenida Instituto Técnico Industrial (fra Ricardo Flores Magón til Ribera de San Cosme)
* Calzada Melchor Ocampo (fra Ribera de San Cosme til Paseo de la Reforma)
* Maestro José Vasconcelos (fra Paseo de la Reforma til Eje 4 Sur Benjamín Franklin)
* Avenida Revolución (fra Eje 4 Sur Benjamín Franklin til Molinos)
* Avenida Río Mixcoac (fra Molinos a Insurgentes Sur)
* Avenida Río Churubusco (fra Insurgentes Sur til Viaducto Río de la Piedad)
* Avenida Jesús Galindo y Villa (fra Viaducto Río de la Piedad til krysset med Avenida Fray Servando Teresa de Mier)

## Kilder
*«Circuito Interior una arteria que cumple hoy 50 años», *Excelsior*, 3. juni 2011.
Avenida Álvaro Obregón

**Avenida Álvaro Obregón** er en bulevard i Colonia Roma i Mexico by. Den ble anlagt på begynnelsen av 1900-tallet, og het da Avenida Jalisco. Langs bulevarden ble det oppført store herskapshus, hvor blant annet arkitekten Adamo Boari og generalen Álvaro Obregón bodde. Den fikk navn etter sistnevnte etter at sistnevnte døde i 1928. De mest kjente bygningene langs Avenida Álvaro Obregón er Casa Lamm, Casa de las Brujas og Edificio Balmori. Bulevarden har et bredt fortau mellom de to kjøreretningene som er flankert av trær og en rekke skulpturer fra gresk og romersk mytologi.

## Eksterne lenker
*
Fort McMurray internasjonale lufthavn

**Fort McMurray internasjonale lufthavn**  er en internasjonal flyplass i byen Fort McMurray i Canada. Totalt  passasjerer betjente flyplassen i 2013.

## Eksterne lenker
*
Victoria Carl

**Victoria Carl** (født 1995) er en tysk langrennsløper som representerer SCM Zella-Mehlis. Hun er olympisk mester i lagsprint fra 2022 i Beijing. Hun ble juniorverdensmester på 5 km fristil i 2013, samt sprint og 5 km fristil i 2015.

## Idrettskarriere
I Ungdoms-OL 2012 deltok hun på det tyske stafettlaget som vant mix-stafetten.

Carl deltok i Junior-VM på ski 2013 i Liberec i Tsjekkia i januar. Her fant hun 5 km fristil, og kom på annenplass på sprinten, bak svenske Stina Nilsson. I tillegg kom Tyskland på tredjeplass på 4 &times; 3,3 km stafett, med henne på laget.

I februar vant hun både sprinten og 7,5 km fristil under European Youth Olympic Festival 2013. På 5 km klassisk kom hun på annenplass, bak russiske Anastasija Sedova. Hun deltok også på det tyske mixlaget som fikk sølv på stafetten, bak Russland.

I Junior-VM på ski 2015 vant hun både sprinten og 5 km fristil. På 10 km skiathlon kom hun på annenplass, kun slått av norske Sofie Nordsveen Hustad. Tyskland kom her på tredjeplass på 4 &times; 3,3 km stafett.

Under U23-VM på ski 2016 i Râșnov tok hun først sølv i 10 km klassisk, bak russiske Anastasija Sedova og foran Petra Nováková fra Tsjekkia. To dager senere tok hun bronse på 10 km fristil bak Giulia Stürz fra Italia og lagvenninnen Julia Belger.

I vinter-OL 2022 i Beijing gikk Carl tredje etappe på Tysklands lag som tok sølv på 4 × 5 km stafett. Katherine Sauerbrey, Katharina Hennig og Sofie Krehl gikk de øvrige etappene. På lagsprint måtte Carl steppe inn som reserve fordi Katherine Sauerbrey meldte forfall etter at laget var innmeldt. Carl spurtslo Jonna Sundling på Sveriges lag, og Tyskland vant.

I VM 2023 i Planica gikk hun ankeretappen på Tysklands lag som tok sølv på 4 × 5 km stafett.

I VM 2025 i Trondheim gikk hun ankeretappen på Tysklands lag som tok bronse på 4 × 7,5 km stafett.

### Verdenscupseire

### Sammenlagtplasseringer i verdenscupen

## Militær karriere
Etter endt videregående skole i 2012 begynte Carl i det tyske forsvaret, hvor hun utdannet seg til idrettssoldat og ble forfremmet i langrenn.  I dag er hun Oberfeldwebel, som tilsvarer Oversersjant  i det norske forsvar.

## Referanser


## Eksterne lenker
*
Sofie Nordsveen Hustad

**Sofie Nordsveen Hustad** (født 26. november 1996) er en norsk langrennsløper som representerer Kjelsås IL. Hun ble juniorverdensmester på 10 km skiathlon og på stafett i 2015.

## Idrettskarriere
Hustad deltok i Junior-NM på ski 2013, der hun deltok på Akershus' lag som vant stafetten. De andre på dette laget var Emilie Kongsten, Lotta Udnes Weng og Tiril Udnes Weng. Det samme laget forsvarte stafettgullet også i Junior-NM på ski 2014.

I Junior-VM på ski 2015 vant hun 10 km skiathlon, foran tyske Victoria Carl og svenske Ebba Andersson. Norge vant også 4 &times; 3,3 km stafett, med Hustad på laget. På 5 km fri teknikk kom hun på fjerdeplass, 3,6 sekunder bak Natalja Neprjajeva som tok bronsen.

Hun vant 10 km i norgesmesterskapet på ski 2024 på Beitostølen.

## Referanser


## Eksterne lenker
*
Indiafondet

**Indiafondet**, formelt kalt **Fondet for hjelp til underutviklede områder**, var det første norske bistandsprosjektet. Stortinget vedtok opprettelsen av fondet i 1952. I 1962 ble fondet en del av Norsk Utviklingshjelp.

Indiafondet startet som en pengeinnsamling kombinert med statlige bidrag for hjelp til India og dannet grunnlaget for Fiskeriprosjektet i Kerala. Målsetningen med fondet var å bidra til selvhjelp i India, å styrke Vestens posisjon i Asia under den kalde krigen, og å fremme oppslutningen om norsk utenrikspolitikk.

## Referanser
Ligue 1 2013–2014

Sesongen begynte 9. august 2013 og ble avsluttet 17. mai 2014. Det var en vinterpause fra 24. desember til 12. januar. Paris Saint-Germain var regjerende mestere. De nyopprykkede lagene var AS Monaco, Guingamp og Nantes.
## Tabell

## Klubbinfo

## Kilder
* Resultater  Ligue de Football Professionnel
Cyphonotus

***Cyphonotus*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, avlange, blanke, rødbrune oldenborrer. Pronotum er tydelig smalere enn dekkvingene, tett og kraftig punktert. Dekkvingene dekker ikke bakkroppsspissen.

## Utbredelse
Slekten er utbredt i Sentral-Asia (sørlige Russland, Kasakhstan, Turkmenistan, Pakistan, Irak)

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Melolonthini Samouelle, 1819
******* Slekten *Cyphonotus* Fischer von Röslerstamm, 1824
******** *[[Cyphonotus bicoloratus]]* Petrovitz, 1962
******** *[[Cyphonotus testaceus]]* (Pallas, 1781)

## Eksterne lenker
* Bilde av ''Cyphonotus testaceus''
*
Pinamar (Uruguay)

**Pinamar** eller **Pinamar-Pinepark** er en by i kommunen Salinas  i Canelones-departementet i det sørlige Uruguay. Byen har 4 724 innbyggere. 

## Geografi
Byen er i sørlige Canelones i Costa de Oro, ved siden av Río de la Plata.

## Befolkning
Pinamar-Pinepark har 4 724 innbyggere *(Beregning 2011)*

Kilde:

## Referanser


## Eksterne lenker
* Canelones, offisielle sider (spansk)
* Kart over Pinamar
West Edmonton Mall

**West Edmonton Mall** er et kjøpesenter i Edmonton i Alberta, Canada.

Senteret som først åpnet i 1981 er med sine  kvadratmeter Nord-Amerikas største kjøpesenter, og tidligere verdens største.

Senteret med over 800 butikker, 100 spisesteder og 2 hoteller, besøkes årlig av i overkant av 30 millioner besøkende, noe som også gjør det til Albertas største turistdestinasjon. Foruten bare butikker, omfatter kjøpesenteret også  mange andre ulike attraksjoner, som for eksempel badeland, fornøyelsespark, kino og skøyteis.

## Referanser


## Eksterne lenker
*
Alan Knill

**Alan Richard Knill** (født 8. oktober 1964) er en tidligere walisisk fotballspiller og -trener. Hans spillerkarriere strakk seg fra 1982 til 2001 for lag som Southampton, Scunthorpe, Swansea, Halifax og Rotherham. Han har i tillegg en landskamp for .

Etter en nokså suksessfull spillerkarriere, hvor han ble et ikon i lavere ligaer i England, fikk han i 2005 jobben som assisterende manager for den daværende League Two-klubben Rotherham, samme år ble han forfremmet til manager, en posisjon han holdt til 2007. Året etter ble han ansatt som manager for Bury FC, men etter tre år fikk Knill sparken fra denne jobben også. Han ble deretter manager for sin gamle klubb Scounthorpe United, men det varte bare ett år, derfra gikk turen til Torquay. Knill fikk sparken i Torquay i januar 2014. 

## Referanser


## Eksterne lenker
*
Ingeri Engelstad

**Ingeri Engelstad** (født 1972) er en norsk forlagssjef.

Engelstad har studert litteraturvitenskap ved Universitetet i Oslo og ved Berkeley i California.

Hun begynte først med forlagsarbeid i Pax forlag, der hun var redaksjonsassistent ved siden av studiene. Fra 1999 har hun arbeidet i Forlaget Oktober, og vært redaktør for kjente forfattere som Dag Solstad, Hanne Ørstavik og Per Petterson.

I juni 2015 ble hun forlagssjef i Oktober. Hun overtok etter Geir Berdahl, som hadde vært forlagssjef fra 1979.

Ingeri Engelstad er datter til litteraturforskeren Irene Engelstad og sosiologen Fredrik Engelstad.

## Referanser


## Eksterne lenker
Jabal al-Druze

**Jabal al-Druze** (arabisk **جبل الدروز**, *Druserfjellet*), offisielt **Jabal al-Arab** (arabisk **جبل العرب**, *Araberfjellet*) er et vulkanområde sør i Syria, i As-Suwayda guvernement. De fleste innbyggerne i denne regionen er arabiske drusere i tillegg til et lite arabisk kristent samfunn. Safaittiske inskripsjoner ble første gang oppdaget i dette området. 

Området var en selvstyrt stat i det franske mandatet i Syria fra 1921 til 1936, ved samme navn. 

Tidligere ble navnet *Jabal al-Druze* benyttet om et annet område, som ligger i Libanonfjellene. 

## Geologi

Vulkanfeltet Jabal al-Druze, det sørligste i Syria, ligger påi Haurun-Druze-platået i det sørvestlige Syria nær grensen til Jordan. Det mest dominerende fjellet i dette vulkanfeltet er det 1800 meter høye Jabal al-Druze (også transkribert *Jabal ad Duruz, Djebel Al-Arab, Jabal Druze, Djebel ed Drouz*). Det alkaline vulkanfeltet består av en gruppe av 118 basaltiske vulkaner som var aktive i nedre pleistocen til holocen. 

Det store sørvestlige platået er fylt med basaltiske lavastrømmer fra vulkaner som strekker seg fra nordvest til sørøst. Dette vulkanfeltet ligger innenfor den nordlige delen av det massive alkaline vulkanfeltet Harrat Ash Shamah (også skrevet *Harrat Ash Shaam*) som strekker seg fra sørlige Syria til Saudi-Arabia.

## Fjelltopper
* Tell Qeni        (1803) m.

* Tell Joualine    (1732) m.

* Tell Sleiman     (1703) m.

* Tell Qleib       (1698) m.

* Tell Abou-Hamra  (1482) m.

* Tell El-Ahmar    (1452) m.

* Tell Abed-Mar    (1436) m.

* Tell Khodr-Imtan (1341) m.

* Tell Azran       (1220) m.

* Tell Shihan      (1138) m.

På arabisk betyd ordet «*tell*» som regel «ås», men i Jabal al-Druze viser «*tell*» heller til en vulkankjegle.
Arve Hjelseth

**Arve Hjelseth** (født 3. juni 1966 i Molde) er en norsk sosiolog. Han er professor i idrettssosiologi ved NTNU. Hans forskningsområder er kommersialisering av idrett, idretts- og kulturpublikum, fotballsupportere og fotball mer generelt. 

Hjelseth er utdannet mag.art. i sosiologi fra UiO (1992). I 2006 ble han dr. polit. ved UiB med avhandlingen *Mellom børs, katedral og karneval: norske supporteres forhandlinger om kommersialisering av fotball*. Siden 2008 har han vært ansatt som førsteamanuensis i idrettssosiologi ved Institutt for sosiologi og statsvitenskap, NTNU.

Hjelseth skapte en del debatt med artikkelen «Trening, knefall og forfall : om intelligentsiaens kroppslige disiplinering», som han skrev i tidsskriftet *[[Samtiden]]* i 2011. 

Han har uttalt seg om idrett, men også om andre forhold og fenomener, som sosiale medier, kjønnsroller og sakte-TV.

__NOTOC__
Fra 2017 til 2021 var Hjelseth redaktør *[[Norsk sosiologisk tidsskrift]],* med ansvar for de generelle numrene.

## Bibliografi (utvalg)

. 

;Bøker
* 2006 – *Mellom børs, katedral og karneval : norske supporteres forhandlinger om kommersialisering av fotball* (dr.polit.-avhandlingen)
* 2012 – *Kampen om tribunen : fotball, identitet & makt* (redaktør) med Hans K. Hognestad
* 2020 – *Innspill og utspill : samfunnsviteren som samfunnskritiker*, med Aksel Tjora.
*2024 – *Idrettssosiologi* med Lone Friis Thing og Anne Tjønndal.

;Artikler
* 2011 – «Trening, knefall og forfall» . I: *[[Samtiden]]*

## Referanser


## Eksterne lenker
* Hjelseths profilside, med CV, NTNU
* Hjelseths blogg på idrottsforum.org
* Hjelseths personlige blogg ''En blogg om sosiologi, sport og sikkert andre ting om det passer seg sånn''
Alp-Tigin (Ghazna)

**Alp-Tigin** (pers. الپتگین *Alp-Tigīn*, tyrkisk for ‘modig fyrste’) eller *Alp-Tegin* ble den første tyrkiske emiren av Ghazna i 962 eller 963 og la med det grunnlaget for det senere ghaznavidedynastiet. Han styrte byen formelt som en del av samanideriket i nord.

Alp-Tigin var en militærslave som først tilhørte samanideemiren Ahmad b. Ismail og tjente i dennes livgarde. Siden ble han frigitt av Nasr b. Ahmad. I livgarden ble han forfremmet til kommandør for livvakten (arab. *ḥājib al-ḥujjāb*) og hadde den faktiske makten under den unge herskeren Abd al-Malik 1. For å fjerne ham fra hovedstaden ble Alp-Tigin i 961 gitt posten som guvernør av Khorasan. Senere ble han fjernet fra denne stillingen av Manṣūr b. Nūḥ, hvis tronfølge Alp-Tigin hadde opponert imot. Alp-Tigin dro seg tilbake til Balkh, nord i dagens Afghanistan. I 962 beseiret han en hær som samanideherskeren hadde sendt mot ham. Han krysset da Hindukush-fjellene i sør og marsjerte mot Ghazna, som lå strategisk mellom Kabul og Kandahar, avsatte det lokale Lawik-dynastiet der, og etablerte et eget herredømme med Ghazna som hovedstad. Kildene har motstridende opplysninger om når han døde.

## Referanser


## Litteratur
* W. Barthold i: Encyclopaedia of Islam
Norsk kulturindeks

**Norsk kulturindeks** er en årlig oversikt over kulturtilbud og kulturaktivitet i norske kommuner, regioner og fylker. Indeksen utarbeides av Telemarksforsking og er basert på registerdata fra en rekke offentlige etater, interesseorganisasjoner
og foreninger.

Norsk kulturindeks inneholder en rangering av kommunene i ti kategorier: Kunstnere, Kulturarbeidere, Museum, Konserter, Kino, Bibliotek, Scenekunst, Kulturskolen og Den kulturelle skolesekken, Sentrale tildelinger og Frivillighet. 

I 2014 rangerte Røros, for tredje år på rad, på toppen av Norsk kulturindeks.

## Referanser
Beaverhill Lake

**Beaverhill Lake** (cree: *amisk-wa-chi-sakhahigan*) er en stor innsjø i den sentrale delen av Alberta i Canada. Den utgjør et regionalt viktig område i Western Hemisphere Shorebird Reserve Network. Området forvaltes av Canadian Wildlife Service, en enhet under Environment Canada.

Innsjøen ligger 70 kilometer sør for Edmonton, i nærheten av landsbyen Tofield. Det tilhører det hydrografiske bassenget til North Saskatchewan River.

I 1990 hadde innsjøen et areal på 139 km² og en maksimumsdybde på bare 2,3 meter. I likhet med en rekke andre innsjøer i regionen har størrelsen på Beaverhill Lake blitt redusert betraktelig de siste årene, og dybden har blitt redusert med om lag en fjerdedel mellom 1999 og 2009.

Innsjøen er en viktig habitat for fugler og har blitt utpekt til et «National Nature Viewpoint» av Nature Canada (tidligere kjent som Canadian Nature Federation) i 1981. *Beaverhill Natural Area* ble etablert i 1987 for å beskytte innsjøen og de omliggende områdene. *Beaverhill Lake Heritage Rangeland Natural Area* er også etablert langs den tidligere strandlinjen til innsjøen.

## Referanser


## Eksterne lenker
*
Upperudsälven

**Upperudsälven** er ei elv i Dalsland i Västra Götalands län i Sverige. Den er 146 kilometer lang medregnet tilløpselver, og middelvannføringen ved munningen er . Nedbørfeltet er på , hvorav 376,3 ligger i Norge. Nedbørfeltet består av 73% skog og hogstmark, 16% innsjøer, 3% åker- og beitemark, 1% myr, 1% tettbebyggelse og 6% annen mark. Upperudsälven er en del av Göta älvs nedbørfelt.

Storparten av vassdraget består av en rekke innsjøer knyttet sammen med korte elvestrekninger. De største innsjøene er Store Le og Foxen, Lelång, Västra Silen og Östra Silen. Vassdragets fjerneste kilde ligger nord for Kaperalholtåsen, helt øst i Aurskog-Høland kommune i Akershus. Elva munner ut i Vänern ved Köpmannebro.

Vassdraget er farbart for båter gjennom Dalslands kanal, som går fra Vänern opp til innsjøen Östen, like ved grensa til Aurskog-Høland kommune i Viken.

## Referanser
Mitt Dansecrew

***Mitt Dansecrew*** er et norsk underholdnings- og talentprogram som gikk TV 2 i 2015. Programleder var Stian Blipp. Programmet gikk ut på at åtte norske kjente personer fikk tildelt hver sin dansegruppe, og skulle konkurrere mot hverandre. Hvilke dansegrupper som gikk videre til neste sending var avhengig av seernes stemmer. Programmet gikk på fredagskvelder.

Programmet ble ingen seersuksess og det ble derfor bare en sesong.

## Deltakere
* Eskil Pedersen
* Lise Karlsnes
* Sandra Lyng Haugen
* Thomas Gullestad (vinner)
* Sophie Elise Isachsen
* Lisa Tønne
* Susanne Furøy Wergeland
*Markus Bailey

## Referanser
Landskoret

**Landskoret** var et blandet kor i Oslo. Koret ble stiftet av Norges Kristelige Ungdomsforbund i 1920 og fremførte verker med orkester og a cappella. Det ble oppløst i 1977. 

Landskoret oppførte Bachs *[[messe i h-moll]]* i 1927 som var den første gangen dette verket ble hørt i Norge. Koret sto for tilsvarende førstegangsfremførelser av *Misjonskantate* av Sandvold i 1942 og *Messe* av Conrad Baden i 1951. 

Dirigenter var Arnold Bekker 1920–22, Arild Sandvold 1922–57, Knut Nystedt 1957–59 og Rolf Kåre Karlsen 1959–77.

## Referanser
Virak (andre betydninger)

**Virak** kan vise til:

* Virak – en type harpiks
* Vidrek eller Virak – ei bygd i Narvik kommune i Nordland
* Virak (Sirdal) – ei bygd i Sirdal kommune i Vest-Agder
* Virak kraftverk – et kraftverk i Sirdal kommune i Vest-Agder
* MF «Virak» (1954) – ei bilferge bygd i 1954
* MF «Virak» (1974) – ei bilferge bygd i 1974
* Virakfuru – en furuart
Natsue Seki

**Natsue Seki** (født ナツエ 関, 10. juni 1966) er en japansk tidligere skøyteløper og syklist som deltok i nasjonale og internasjonale konkurranser i hurtigløp på skøyter og sykling og representerte Japan og Sankyo Seiki på skøyter.

## Hurtigløp på skøyter
### Personlige rekorder

### Sammenlagt i [[Verdenscupen på skøyter]]

## Sykling
Hun deltok i sykling under Sommer-OL 1988 i Seoul i landeveisrittet og ble der nummer 50.

## Referanser


## Eksterne lenker
* 
;Som skøyteløper
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (noen resultater)
*  Natsue Seki på The-Sports.org (noen resultater)
* Winter Olympic Games Calgary 1988 - 3 km Seki - Stam på YouTube.com (Utdrag ; lengde 6 minutter 18 sekunder)
* Winter Olympic Games Calgary 1988 - 5 km Seki - Hashimoto på YouTube.com (Utdrag ; lengde 4 minutter 45 sekunder)
;Som syklist
*  Natsue Seki på The-Sports.org (OL-resultat)
4. divisjon fotball for menn 1999

**[[4. divisjon fotball for menn]] 1999** var det femte nivået i norsk fotball 1999.

## Avdelingene

### [[Østfold Fotballkrets]]

### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Indre Østland Fotballkrets]] I

### [[Indre Østland Fotballkrets]] II

### [[Buskerud Fotballkrets]]

### [[Vestfold Fotballkrets]]

### [[Telemark Fotballkrets]]

### [[Agder Fotballkrets]]

### [[Rogaland Fotballkrets]] I

### [[Rogaland Fotballkrets]] II

### [[Hordaland Fotballkrets]] I

### [[Hordaland Fotballkrets]] II

### [[Sogn og Fjordane Fotballkrets]]

### [[Sunnmøre Fotballkrets]]

### [[Nordmøre og Romsdal Fotballkrets]]

### [[Trøndelag Fotballkrets]] I

### [[Trøndelag Fotballkrets]] II

### [[Nordland Fotballkrets]] I

### [[Nordland Fotballkrets]] II

### [[Hålogaland Fotballkrets]] I

### [[Hålogaland Fotballkrets]] II

### [[Troms Fotballkrets]]

### [[Finnmark Fotballkrets]] I

### [[Finnmark Fotballkrets]] II
Trans Maldivian Airways

**Trans Maldivian Airways** er et flyselskap fra Maldivene. Hovedkontoret ligger i Malé og hovedbasen er Ibrahim Nasir internasjonale lufthavn. Trans Maldivian Airways flyr innenriks i Maldivene.

## Historie
Selskapet starta i 1989 med helikopterflyginger og hette først Hummingbird Island Helicopters. I januar 1999 gikk selskapet over til å operere bare sjøfly. Ved sida av ruter fra flyplassen ved hovedstaden til turistdestinasjoner rundt om i landet, utfører selskapet charter- og ambulanseflyginger. I 2013 blei selskapet kjøpt av det amerikanske kapitalfondet Blackstone, som også kjøpte Maldivian Air Taxi. Flygingene fortsatte med navnet Maldivian Air Taxi.

## Flyflåte
Flyflåten til Trans Maldivian Airways består av Twin Otter.DHC6-300, hvor de har 48 maskiner i sin flåte og er således den største operatøren av Twin Otter maskiner i verden på flottører.

## Referanser


## Eksterne lenker
*
Maldivian Air Taxi

**Maldivian Air Taxi** var et flyselskap fra Maldivene. Det eksisterte fra 1993 til 2013. Hovedkontoret lå i Malé og hovedbasen var Ibrahim Nasir internasjonale lufthavn. Selskapet fløy innenriks mellom øyene i Maldivene.

## Historie
Selskapet blei grunnlagt i 1993 av danske forretningsfolk for å frakte passasjerer fra flyplassen ved hovedstaden til over 80 turistdestinasjoner rundt om i landet. Den første flyginga fant sted 4. november 1993. Selskapet brukte fly av typen Twin Otter utstyrt med flottører.

I 2013 blei flyselskapet solgt til det amerikanske kapitalfondet Blackstone. Maldivian Air Taxi blei deretter slått sammen med 
Trans Maldivian Airways, som også blei navnet på det sammenslåtte selskapet.

## Referanser


## Eksterne lenker
*
Maldivian

**Maldivian** er et nasjonalt flyselskap fra Maldivene. Hovedkontoret ligger i hovedstaden Malé og hovedbasen er Ibrahim Nasir internasjonale lufthavn. Maldivian flyr innenriksruter og til destinasjoner i Asia.

## Historie
Virksomheten starta i 1998 med Island Aviation Services og innenriksruter mellom øyene i Maldivene. I 2000 blei Island Aviation Services gjort om til et aksjeselskap eid av staten.

Den første utenriksruta starta i 2008, da Maldivian begynte med flyginger til Trivandrum i India. Seinere blei ruter til Chennai i India, Dhaka i Bangladesh og Chongqing og Wuhan i Kina lagt til, med planer for videre utvidelse av rutenettet i Kina i 2015.

## Flyflåte

Flyflåten til Maldivian besto i januar 2015 av ett Airbus A320, fem Bombardier Dash 8-300, to Bombardier Dash 8-200 og fire de Havilland Canada DHC-6 Twin Otter.

## Referanser


## Eksterne lenker
*
Bjørnslettstubben (Oslo)

**Bjørnslettstubben** (1–11, 2–16) er en vei på Bjørnsletta i bydel Ullern i Oslo. Den går som blindvei sørøstover fra Bjørnslettveien og deretter østover mot Vækerøveien, men det er stengt for gjennomkjøring til sistnevnte.

## Eksterne lenker
* Oslo byleksikon
*
Sahariske metaskjold

**Sahariske metaskjold**, også kjent som ***Øst-Sahara-skjoldet***, er et meget stort og 500- 800 millioner år gammelt, sammensatt kraton (grunnfjellsskjold) i det østlige Afrika, som dekkes av i praksis hele den østlige halvdelen av Sahara. Det er yngre enn de fleste andre kratonene i Afrika og Sør-Amerika (som er fra proterozoikum, dvs 1,0 - 2,5 milliarder år siden). De fleste massivene har en alder fra 550 til 750 millioner år, og det er rester av i alle fall to ulike kollisjonssoner langs kanten mot øst.
 Strukturer og suturer er overveiende orientert nord-sør. Skjoldet har trolig vokst og sprukket opp ved overgangen til kambrium, og har dessuten er rekke langt yngre rifter fra mesozoikum (yngre enn 251 millioner år). Metakratonet kan ha mistet mantelforankringen siden det er bare om lag 100&nbsp;km dypt, mens kratoner normalt har en inntil 250&nbsp;km tykkelse.

Strengt tatt er navnet *Øst-Sahara-skjoldet* ofte avgrenset til en overflateformasjon (skjold) som utgjør Uweinat-massivet i grenseområdene mellom Sudan, Libya og Egypt (mørk brun på kartet). Tidligere navn har omfattet *Nil-kratonet* (Rocci, 1965), *Sahara-Kongo-kratonet* (Kroner, 1977), *Øst-Sahara-kratonet* (Bertrand & Caby, 1978), og *Sentral-sahariske skyggekraton* (Black and Liegeois, 1993).

Det sahariske metaskjoldet har et areal på drøyt 5&nbsp;000&nbsp;000&nbsp;km², men det meste av dette er begravde plattformer under Saharas ørkensand og sedimenter fra kritt. Metaskjoldet stikker opp i overflaten i høyfjellsområdene Tibesti, Air-fjellene, Kordofan, Darfur og Nubafjellene. Metakratonet har sitt navn fordi det ble deformert og delvis brukket opp under kollisjonen mellom Vest- og Øst-Gondwana i sen prekambrium for en halv milliard år siden..
Sammensetningen veksler mellom granitt, dioritt, granodioritt, migmatitt, charnoktitt, og ulike innslag av konglomerat og gneis.

Dette store metaskjoldet er forbundet med det nesten like store Vest-Afrika-skjoldet i vest (som utgjør vestlige Sahara), via forbindelsen i Tuaregblokken. På den andre siden følger i øst det noe yngre arabisk-nubiske grunnfjellskjoldet som ble liggende mellom Vest-Gondwana og Øst-Gondwana ved kollisjonen for 570 millioner år siden. Mot sør ligger det store Kongoskjoldet som var en sentral blokk i Vest-Gondwana og er mer enn 2,1 milliarder år gammelt.

Grunnfjellsskjoldet utgjør det vestlige Sudan, nesten hele Egypt, Sør-Sudan, Libya, Tsjad, samt deler av Tunisia, Nigeria, Kamerun, Den sentralafrikanske republikk, Uganda og Kenya.

## Referanser


## Eksterne lenker
* Mohamed G. Abdelsalam, Jean-Paul Liégeois, Robert J. Stern, «The Saharan Metacraton» , i: *Journal of African Earth Sciences*, University of Texas Dallas, nummer 34, 2002, side 119–136.
* Mohamed G. Abdelsalam, Stephen S. Gao, Jean-Paul Liégeois, «Upper mantle structure of the Saharan Metacraton», i: *Journal of African Earth Sciences*, nummer 60, 2011, side 328-336.
*
MIAT Mongolian Airlines

**MIAT Mongolian Airlines** er et nasjonalt flyselskap fra Mongolia. Hovedkontoret ligger i Ulan Bator og hovedbasen er Djengis Khan internasjonale lufthavn. MIAT Mongolian Airlines flyr innenriksruter og til destinasjoner i Asia og Europa. Selskapet har tidligere vært kalt **Air Mongol**, **Mongolflot** og **Mongolian Airlines**.

## Historie

Selskapet blei starta i 1956 med hjelp fra Sovjetunionen og Aeroflot. Det brukte sovjetiske fly i starten. Den første flyturen fant sted 7. juli 1956.

## Ruter

I januar 2015 fløy selskapet utenriksruter til Beijing, Erenhot og Hongkong i Kina, Tokyo og Osaka i Japan, Seoul i Sør-Korea, Moskva i Russland og Berlin og Frankfurt am Main i Tyskland.

## Flyflåte
Flyflåten besto i januar 2015 av Boeing 737-800 og Boeing 767-300.

## Referanser


## Eksterne lenker
*
VM i aking 2015

**VM i aking 2015** var det 43. verdensmesterskapet i aking og fant sted i Sigulda i Latvia fra 14. til 15. februar 2015. Det ble konkurrert i singel for menn og damer, dobbel for menn og blandet stafett.

## Medaljevinnere

## Referanser
Erik A. Sæter

**Erik Andersen Sæter** (født 26. april 1912, død 11. juli 1985) var en norsk motstandsmann og XU-agent under andre verdenskrig. Sæter var bosatt på Berkåk i Trøndelag. Sæter tilhørte etterretningsorganisasjonen XU som ble kontrollert fra MI2 i England. Han hadde ansvar for XU sin virksomhet på Berkåk. Hjemmet til Erik og kona Ethel var XU-stasjonen på Berkåk. Sæter utførte flere krevende oppdrag på grensa til Sverige.

Sæter var også blant Norges fremste på 110 meter hekk og spydkast. Selv om hans potensielt beste år som idrettsmann gikk vekk i krigen, oppnådde han en 2.-plass i NM etter krigen.

## Referanser
Sigourney Weavers filmografi

**Sigourney Weavers filmografi** omfatter 60 spillefilmer og fire kortfilmer (per juni 2021), i tillegg til hennes arbeid som filmprodusent og medvirkning i fjernsyn og teater. 

Sigourney Weaver (født 1949) er en amerikansk skuespiller som hadde sin spillefilmdebut i Woody Allens *[[Annie og jeg]]* (1977), og som siden har medvirket i filmsuksesser som *[[Ghostbusters – Spøkelsesligaen|Ghostbusters]]* (1984), *[[I gorillaens rike]]* (1988), *[[Working Girl]]* (1988), *[[The Ice Storm]]* (1997), *[[A Map of the World (film)|A Map of the World]]* (1999), *[[Galaxy Quest]]* (1999), *[[Heartbreakers]]* (2001), *[[Avatar (film)|Avatar]]* (2009), **' (2014) og ''[[Chappie]]'' (2015). Weaver ble verdenskjent for rollen som [[Ellen Ripley]] i science fiction-filmene i [[Alien (filmserie)|''Alien''-serien]]. Hun har også hatt rollen som Ripley i videospillet **' (2014)..

Weaver har fått mange filmpriser og prisnominasjoner gjennom karrièren sin, særlig for rollene i ''Alien''-serien, *I gorillaens rike*, *Working Girl*, *The Ice Storm*, *A Map of the World* og *Avatar*. Hun har vunnet to Golden Globe, en BAFTA-pris og to Saturn Awards, og blitt nominert til tre Oscarpriser. Hun er spesielt kjent for arbeidet sitt i science fiction-sjangeren; hun har fått tilnavnet «dronningen av science fiction» og vant en ærespris under Scream Awards-utdelingen i 2010 for innsatsen i science fiction, grøssere og fantasyfilmer. I 2016 spilte hun bestemoren i skrekkfilmen *[[A Monster Calls]]*, og hun har takket ja til å spille i de tre *Avatar*-oppfølgerne. Weaver skal imidlertid spille en helt ny rollefigur i *Avatar*-universet.

Sigourney Weaver har vært produsent for to filmer: *Alien 3* og *Alien: Oppstandelsen*. Hun har vært vert for humorprogrammet *[[Saturday Night Live]]* to ganger, og har også hatt gjesteroller i animasjonsseriene *[[Futurama]]* og *[[Penn Zero: Part-Time Hero]]*. Weaver har fått mange prisnominasjoner for arbeidet innen fjernsyn; hun spilte den onde dronningen i skrekkfilmen *[[Snow White: A Tale of Terror]]* (1997), en homofobisk mor i dramafilmen *[[Prayers for Bobby]]* (2009), en begavet politiker i miniserien *[[Political Animals]]* (2012) og hovedskurken i superheltserien *[[The Defenders]]* (2017). Hun har vært med i over 30 teateroppsetninger, og ble Tony-nominert for rollen i *[[Hurlyburly]]* (1984–85). Hun var også medforfatter av teaterstykket ** fra 1980. Hun hadde sist en rolle i komedien *[[Vanya and Sonia and Masha and Spike]]* (2012–13), hvor hun spilte filmstjernen Masha. Weaver har ellers medvirket i ti dokumentarfilmer og hatt stemmeroller i to videospill.

## Film

Weaver har også takket ja til å spille i tre *Avatar*-oppfølgere. Hun har også andre filmer i produksjon.

## Fjernsyn

## Dokumentarfilmer

## Videospill

## Teater

## Se også
* Liste over filmpriser og prisnominasjoner tildelt Sigourney Weaver

## Referanser


## Eksterne lenker
* 
*
Bow River

**Bow River** er ei elv i den canadiske provinsen Alberta. Den har sitt utspring i Rocky Mountains og slynger seg gjennom de lavereliggende høydedragene i Alberta og ut på prærien der den møter Oldman River, de to danner deretter South Saskatchewan River. Disse vannmassene renner til slutt gjennom Nelson River og ut i Hudson Bay. Bow River renner gjennom byen Calgary, hvor Elbow River renner sammen med den der det historiske Fort Calgary lå nær sentrum. Bow River pathway, som er opparbeidet langs elvas bredder blir ansett som en viktig del av Calgarys selvbilde.

Urbefolkningen utnyttet elva på forskjellige måter før de europeiske nybyggerne dukket opp, bl.a. ble elvedalen brukt i jakten på bison.  Navnet «Bow» kommer av plantene som vokste langs elvebredden og som ble brukt av indianerne for å lage buer. På de lokale indianernes språk het elva «Makhabn», som betyr «elva hvor det gror planter til å lage buer» 

Elva er en viktig vannkilde både for kunstig vanning og for drikkevann. I årene mellom 1910 og 1960, ble Bow River og sideelvene regulert for å kunne produsere elektrisitet, i første rekke for Calgarys behov. Dette endret i stor grad elvas vannføring og økosystemene.

## Elvas løp

Elvas kilder er ved Bow Glacier, som er en del av Wapta Icefield.  Utløpet fra denne kilden renner inn i Bow Lake i den canadiske delen Rocky Mountains. Den flyter sørover til landsbyen Lake Louise hvor den svinger mot øst gjennom byen Banff deretter gjennom Canmore. Den oppdemte sjøen Ghost Lake blir dannet oppstrøms for Cochrane. Bow renner så østover gjennom Calgary; hvor den fortsetter for å danne South Saskatchewan River når Bow renner sammen med Oldman River i nærheten av Grassy Lake i det sørlige Alberta. Vannmassene ender til slutt i Hudson Bay gjennom Saskatchewan River, Lake Winnipeg, og Nelson River.

Befolkningssentre langs Bow inkluderer Lake Louise, Banff, Canmore, Cochrane, Calgary, og Arrowwood. Bow Falls er i nærheten avBanff, Alberta.

Bow River har en total lengde på 587 km og et nedbørsfelt på  km².

## Referanser


## Eksterne lenker
* Nettstedet til Bow River Basin Council
Parlamentspresident

**Parlamentspresident**, **parlamentsformann** eller **parlamentstalsmann**, på engelsk kalt *Speaker*, for eksempel *[[Speaker of the House of Commons (Storbritannia)|Speaker of the House of Commons]]*, er en tittel som brukes om formannen i en lovgivende forsamling, som et parlament, eller et kammer. Parlamentspresidentens offisielle rolle er å moderere debatten, holde orden på prosedyre, kunngjøre resultatet av avstemninger og lignende. 

## Norge
I Norge ledes arbeidet i parlamentet av stortingspresidenten sammen med visepresidenter. Stortingspresidenten er etter hoffrangreglementet rangert etter kongen.

## Se også
* Parlamentsmedlem
* Ordfører

## Referanser
Chateau Lake Louise

**The Fairmont Chateau Lake Louise** er et hotell på den østlige bredden av Lake Louise, inne i Banff nasjonalpark i den canadiske provinsen Alberta. Det opprinnelige hotellet ble bygd etappevis på slutten av det 19. og begynnelsen av det 20. århundre av Canadian Pacific Railway og var som de tidligere hotellene Banff Springs Hotel og Château Frontenac såkalte jernbanehoteller. Hotellets fløy bygd i treverk, *Rattenbury Wing* brant ned 3. juli 1924, og ble erstattet av dagens *Barrot Wing* et år senere. Fløyen *Painter Wing*, er bygd i 1913, og er den eldste delen av hotellet som fortsatt eksisterer. *Mount Temple Wing*, som åpnet 2004, er den nyeste fløyen i hotellet og inneholder blant annet moderne møterom, innbefattet *Mount Temple Ballroom*.

Hotellet var av jernbaneselskapet på slutten av det 19. århundre i første rekke tenkt å lokke velstående reisende til å ta toget vestover. Da bil og fly etter hvert overtok mye av togets rolle hadde allerede hotellet blitt tilstrekkelig kjent til å klare seg uten de reisende på jernbanen. I 1999 overtok Canadian Pacific Hotels (som er en avdeling i Canadian Pacific Railway) kjeden *Fairmont Hotels and Resorts*, og tok i bruk Fairmont-betegnelsen på alle sine hoteller, noe som førte til at Chateau Lake Louise drives som et Fairmont-hotell.

Helt fra begynnelsen var målet å utnytte den slående utsikten med den smaragd-grønne innsjøen og Victoria-breen i bakgrunnen. Området hadde mange muligheter for fot- og kanoturer for folk som var glad i naturen. Etter hvert ble alt området rundt hotellet innlemmet i Banff nasjonalpark.  Parken er nå erklært som et verdensarvsted av UNESCO.

Opprinnelig ble hotellet bygd bare for sommerbruk, men det ble ombygd slik at det kunne brukes også vinterstid i 1982, og er nå åpent som et skisted hele vinteren.

Hotellet er også populært for spesielle anledninger, med blant annet flere hundre brylluper i løpet av et år.

I dag er The Chateau Lake Louise resort hotel eid av Oxford Properties, som er eiendomsdivisjonen i pensjonsfondene OMERS og blir drevet av Fairmont Hotels and Resorts, Toronto.

Image:Lake Louise window.jpg|Utsikt inne fra hotellet
Image:1 lake louise pano 2019.jpg|Chateau Lake Louise fra lufta
Image:Fairmont Chateau Lake Louise.JPG|Fairmont Chateau Lake Louise


## Referanser




## Eksterne lenker
* 
* Offisielt nettsted for The Fairmont Chateau Lake Louise
Uniped

***Uniped. Tidsskrift for universitets- og høgskolepedagogikk*** er et tidsskrift med fagartikler og bokanmeldelser. Det dekker områdene studiekvalitet, læring og undervisning ved universiteter og høyskoler.

Tidsskriftet er en vitenskapelig publiseringskanal på nivå 1, jf. Universitets- og høyskolerådets oversikt.

Det er tilgjengelig på Universitetsforlagets elektroniske database for tidsskrifter.

## Eksterne lenker
* *[http://www.idunn.no/ts/uniped Uniped]* &ndash; Universitetsforlaget
Iver Hirtzholm

**Iver Hirtzholm** (født 15. juni 1635 i Danmark, død etter 25. juni 1693 antakelig i Risør) var en dansk jurist, faglig forfatter og ordenshistoriker som ble dommer (assessor) i Overhoffretten i Norge. Hans navn er også skrevet som *Iver Nielssøn Hirtzholm, Iver Nielsen Hertzholm, Ivar Hertzholm* og *Ifver Hirtzholm*. 

## Liv og virke
### Bakgrunn
Slektsnavnet tok han i datidens navneform etter stedet Hørsholm (Hirschholm/Hirtzholm), nord for København, der han kom fra og hvor faren, Niels Olufsen, var fiskemester. 

### Karriere
Iver Hirtzholm ble lic.jur. 1673 på en avhandling om livegenskap: *De servitute personali et reali*. Han ble gift (kgl. bevilling 19.12.1673) med den norske *Dorthe Ingvorsdatter* (død 1686 i Risør), han slo seg ned i Norge og ble i 1675 assessor i overhoffretten. Han hadde to brødre som også slo seg ned i Norge, Oluf Nielsen som var fogd i Telemark, og Peder N. Munch som var fogd i Tune fogderi, mens deres søster Else var gift med professor Jens Bircherod. 

Han arbeidet med den danske Elefantordenens historie og hans store verk om ordenen ble utgitt etter hans død.

For Norge har han spesiell interesse også fordi han har etterlatt seg et manuskript (våpenbok) med norske personers våpenskjold, mange fra middelalderen:*Insignia quædam virorum illustrium in Norvegia quodam habitantium*.

Basert på Hirtzholms manuskript utformet også Gerhard Schøning sin våpenbok som ble utgitt i 2013 med kommentarer av Harald Nissen og Terje Bratberg.

## Publikasjoner
* *Justa Danorum causa pro justa Batavorum defensione ad Bergas*, 1665
* *Christiani V. Salvings Beskriffvelse*, 1671
* *De servitute personali et reali*, 1673
* *[https://commons.wikimedia.org/wiki/Category:Insignia_qu%C3%A6dam_virorum_illustrium_in_Norvegia_quodam_habitantium Insignia quædam virorum illustrium in Norvegia quodam habitantium]*
* *Breviarium eqvestre, seu De illustrissimo & inclytissimo eqvestri ordine Elephantino ejusq; origine, progressu, ac splendore hodierno tractatus, collectus ex antìqvis diplomatibus, bullis, numismatibus, insignibus, praecipue autem ex posthumo & manuscripto Iyari Hertzholmii codice*, utgitt av hans svoger, Jens Bircherod, København 1704

## Litteratur
* *Dansk Biografisk Leksikon*, artikkel «Ivar Hertzholm»
* Harald Nissen og Terje Bratberg: *[[Gerhard Schøning|Schønings]] [[våpenrulle|våpenbok]] – Gamle Norske [[Adel]] Efter et gammelt Manuskript Assessor Ifver Hirtzholm tilhørende*, Pirforlaget, Trondheim 2013
* Johan Marius Setsaas: «Schønings våpenbok: Til glede og bekymring», *[[Norsk Slektshistorisk Forening|Genealogen]]* nr. 2/2014, Oslo 2014, side 45-51
* Hans Cappelen: "Noen norske våpenbøker", *Heraldisk Tidsskrift*, bind 12 nr. 112, København oktober 2015, side 84-88

## Referanser


## Eksterne lenker
* 
*
Goniaeolis typica

***Goniaeolis typica*** er en art av  nakensnegler, et marint bløtdyr i familien Goniaeolididae. Synonymien med *Goniaeolis lobata* og artens anatomi ble behandlet i detalj av Odhner i 1922.

## Utbredelse
Arten ble først beskrevet ved Kristiansund, og har senere blitt rapportert fra Skagerrak‚ Hardangerfjorden og munningen av Trondheimsfjorden. Eksemplaret på bildet er fotografert ved Grønsvik i Lurøy. Arten er funnet på dyp fra 30 til 666 meter.

## Referanser


## Eksterne lenker
*
Trans-Canada Highway

**Trans-Canada Highway** *([[fransk]]: Route Transcanadienne)* er et transkontinentalt hovedveisystem som er delvis statlig finansiert og delvis finansiert av de respektive provinsene, og som går gjennom alle ti provinsene i Canada mellom stillehavskysten og atlanterhavskysten. Den er sammen med den Trans-sibirske hovedvei og Australias Highway 1, en av verdens lengste nasjonale hovedveier, hvor hovedruten er  km. Veisystemet ble godkjent da *Trans-Canada Highway Act* ble vedtatt i 1949, og byggingen startet i 1950. Hovedveien åpnet offisielt i 1962, og var ferdig i 1971.  Hovedveisystemet er gjenkjennelig med sine veiskilt med et hvitt lønneblad på grønn bakgrunn.

Gjennom det meste av Canada er det minst to traséer som begge er en del av  Trans-Canada Highway (TCH). I de vestlige provinsene er for eksempel både Trans-Canadas hovedtrasé og Yellowhead Highway en del av Trans-Canada-systemet. Selv om TCH ikke går innom noen av Canadas tre nordlige territorier, danner Trans-Canada Highway deler av Canadas totale nasjonale hovedveisystem, som tilbyr forbindelser til Nordvestterritoriene, Yukon og den internasjonale grensa mellom Canada og USA, hvor det er forbindelse over til USA.

I 2012 ble det installert en rekke gratis ladestasjoner for elbiler langs hovedtraséen av et firma kalt *Sun Country Highway*, noe som gjør det mulig å kjøre hele strekningen med elbil. Per 2012, var dette dermed den lengste hovedveien i verden som var klargjort for elbil.

## Referanser




## Eksterne lenker
* Trans-canada highway.com—Detaljert beskrivelse for hver provins
Gard Myhre

**Gard Myhre** (født i Trondheim 5. juli 1974) er en norsk tidligere kombinertløper. Han representerte Byåsen Idrettslag, Trondhjems Skiklub, Granåsen Skiteam og elite/landslaget i NSF. Gard Myhre er utdannet fysioterapeut i England, arbeider nå (2019) i Trondheim kommune, er gift og har tre gutter.

Han ble tre ganger norgesmester som junior. Han fikk tre bronsemedaljer i NM lag som senior. Han ble verdensmester lag og tok bronse individuelt i junior-VM i Harrachov i 1993. I prøve-OL i Nagano 1997 kom han på 2. plass i lag og tiendeplass individuelt. Han vant Europacupen sammenlagt i 1995/1996. Hans beste plassering i verdenscupen i kombinert individuelt var en fjerdeplass i Steamboat Springs 11. desember 1997. Bakkerekord i normalbakken i Rena. Han mottok NSF prestasjonspokal. Han avsluttet som aktiv med 5.-plass som beste nordmann i Holmenkollen i 1998. Han er representert på Skimuseet på Sverresborg i Trondheim.

## Referanser


## Eksterne lenker
*
Brackets

**Brackets** er et redigeringsprogram for kildekode, skrevet i HTML, CSS, og JavaScript, med et primærfokus på webutvikling. Brackets er fri programvare med åpen kildekode, lisensiert under MIT-lisensen. Brackets ble skapt av Adobe Systems og vedlikeholdes i dag på GitHub. Brackets er tilgjengelig for nedlastning til Linux, Mac, og Windows.

## Referanser


## Eksterne lenker
* 
* 
*
Specialoperationskommandoen

**Specialoperations&shy;kommandoen** er en dansk kommando som ble opprettet 1. september 2014, underlagt Værnsfælles Forsvarskommando. Kommandoens oppgave er å styrke, synkronisere og utvikle Forsvarets spesialoperasjonskapasitet, herunder fokusere spesialoperasjonskapasiteten på Danmarks strategiske utfordringer.

Kommandoen skal kunne oppstille et operativt hovedkvarter som kan innsette danske og internasjonale spesialstyrker i internasjonale operasjoner og virke på operativt nivå. Den 25. juni 2015 ble Frømandskorpset og Jægerkorpset underlagt kommandoen. Specialoperationskommandoen og Jægerkorpset har fysisk tilhold hver sitt sted på Flyvestation Aalborg, mens Frømandskorpset holder til på Flådestation Kongsøre.

I oktober 2025 ble det kjent at det skal opprettes en egen droneavdeling for vernepliktige soldater.

## Referanser
Leek

**Leek** er en kommune i den nederlandske provinsen Groningen.

## Kjente personer fra Leek
*Rutger Smith, friidrettsutøver som konkurrerer i kulestøt og diskos.

## Referanser




## Eksterne lenker
* Kommunens nettside
BOA Offshore

**BOA Offshore** er et norsk rederi med hovedkontor i Trondheim. Rederiet ble etablert 1. juli 1975 av far og sønn, Arthur og Ole Torberg Bjørnevik som *Taubåtkompaniet AS*. Selskapet har i 2015 rundt 700 ansatte og en omsetning på ca. 1,2 milliarder kroner.

## Historie
Selskapet startet med tre taubåter i 1975. I 2012 kjøpte selskapet, navnet til det tradisjonsrike rederiet Det Nordenfjeldske Dampskibsselskab, etter at det ikke har vært i bruk siden 1989.

Det nye NFDS fikk sitt første ankerhåndteringskip, «Boa Bison» levert fra Fosen Mekaniske Verksteder i 2014.

## Referanser


## Eksterne lenker
*
Hoogezand-Sappemeer

**Hoogezand-Sappemeer** er en tidligere kommune i den nederlandske provinsen Groningen.

Det var den tredje mest folkerike kommunen i Groningen, etter Groningen og Oldambt. Den ble dannet i 1949 gjennom en sammenslåing av de tidligere kommunene Hoogezand  og Sappemeer. Den 1. januar 2018 ble Hoogezand-Sappemeer slått sammen med Slochteren og Menterwolde, og dannet den nye kommunen Midden-Groningen.

## Referanser


## Eksterne lenker
* Kommunens nettside
Fakultet for samfunnsvitenskap og teknologiledelse

**Fakultet for samfunnsvitenskap og teknologiledelse (SVT)** var inntil 2017 et fakultet ved NTNU. Utdanningstilbudet omfattet et profesjonsstudium i psykologi, sivilingeniørstudiet i industriell økonomi og teknologiledelse, lærerutdanning, flere bachelor-, master- og ph.d.-program, samt etter- og videreutdanning. Studietilbudet ved fakultetet dekket de fleste fagområder innen samfunnsvitenskap og teknologiledelse.

Som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund) ble det til dels store endringer i institutt- og fakultetsstrukturen ved NTNU fra 1. januar 2017. 

Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart til januar 2017.

## Institutter
Fakultet for samfunnsvitenskap og teknologiledelse hadde pr. 2016 ti institutter, som var lokalisert ved campusene Dragvoll, Gløshaugen og Moholt. Fra januar 2017 ble virksomheten ved Institutt for industriell økonomi og teknologiledelse og Institutt for samfunnsøkonomi videreført ved det nyopprettede Fakultet for økonomi. Virksomheten ved de øvrige enhetene i listen nedenfor ble videreført i ulike institutter under det nye Fakultet for samfunns- og utdanningsvitenskap. 
* Geografisk institutt
* Institutt for industriell økonomi og teknologiledelse
* Institutt for pedagogikk og livslang læring
* Institutt for samfunnsøkonomi 
* Institutt for sosialt arbeid og helsevitenskap
* Institutt for sosiologi og statsvitenskap
* Norsk senter for barneforskning
* Program for lærerutdanning
* Psykologisk institutt
* Sosialantropologisk institutt

## Referanser


## Eksterne lenker
*  Fakultetets nettsted
Stålverkskroken (Oslo)

**Stålverkskroken** (15–19, 14A–14C) er en vei på Ensjø/Hovin i bydel Gamle Oslo.
Det er en kort blindvei på sørvestsiden av Bertrand Narvesens vei. Veien ligger på området for et tidligere stålverk og bærer per 2015 preg av å være under utvikling.

Nr. 14A–C er en blokk i OBOS-borettslaget Stålverksparken og har også barnehage. På den andre siden av veien (mellom Stålverkskroken og Gladengveien) bygger OBOS per 2015 blokker (ark. Torstein Ramberg) som er planlagt innflyttet høsten/vinteren 2016. Syd for disse blokkene ble Stålverksparken åpnet i 2016, med Hovinbekken åpen under Stålverkskroken, gjennom parken og videre nedover Gladengveien.

## Se også
*Ensjøbyen

## Referanser


## Eksterne lenker
* Oslo kommunes bydelsoversikt
Sofie Livebrant

**Sofie Livebrant** (født 1972 i Stockholm) er en svensk sanger og folkemusiker.

Livebrant gikk folkemusikklinjen ved Kungliga Musikhögskolan og traff der Sofia Karlsson som hun senere har turnert sammen med. Hun har også holdt konserter sammen med den norske folkemusikeren Sigrid Moldestad. Hun kombinerer ofte både poesi og dans inn i musikken sin.

## Diskografi

* 2010 *From Here to Here*, Playground Music Scandinavia 
* 2012 *Emily and I*, Playground Music Scandinavia
* 2014 *Några Karin*, Playground Music Scandinavia
* 2014 *Lighthouse Stories* (EP), Playground Music Scandinavia

## Referanser


## Eksterne lenker
*